Børneneskartel - Køb kvalitetslegetøj og interiør til børn
Butikken er fyldt med gode tilbud og et unikt sortiment
Tilmeld dig vores nyhedsbrev og modtag gode tilbud og nyheder fra vores webshop.
Vi ønsker at være med til at dække det behov forældre har til deres børns stimulering på alle områder, derfor har vi i Børnenes Kartel også et bredt sortiment indenfor børneinteriør, alt sammen noget vi har håndplukket og valgt med hjertet. Vi søger hele verdenen for at finde de bedste produkter til Børnenes Kartel, og vi køber aldrig noget med mindre vi selv har haft det gennem vores hænder. Det er vigtigt for os at alle de varer, du kan se på vores hjemmeside også findes i butikken, så du altid kan komme og se og mærkevarerne i virkeligheden.
Børn stimuleres gennem de lege, de leger. Her spiller deres legetøj en afgørende rolle. Ved at give dit barn sundt og stimulerende legetøj, der ansporer barnet til at udfolde sig både personligt og socialt gennem de lege, der leges, kan du styrke barnets udvikling på en god og sund måde.
Vi har altid dette for øje, når vi udvælger nyt legetøj her til Børnenes Kartel. Det er et gennemgående krav, at vores legetøj skal være sjovt og stimulerende for børnene at lege med. Derudover er alle former for farlig kemi og skadelige stoffer naturligvis bandlyst her på webshoppen. Vi passer godt på de kære små.
Børneværelset er barnets helle i hjemmet. Det er her, der kan tegnes, males, tumles, hygges og leges frit. Fantasien bliver sluppet løs, når børnene går i gang med at lege enten for sig selv eller sammen med andre derhjemme. Her spiller indretningen af børneværelset en væsentlig rolle. Det handler om at skabe et sjovt og trygt miljø for barnet, hvor det kan trives og have det rart og sjovt.
Vores udvalg af skønne møbler og interiør til børneværelset, her hos Børnenes Kartel, spænder bredt og gør det nemt at skabe et rigtigt lækkert indrettet børneværelse, med plads til leg og ballade såvel som hyggelige stunder med en god bog og bløde puder.
Babyudstyr udgør også en væsentlig del af vores varekatalog her hos Børnenes Kartel. Du har mulighed for at købe alt fra ammepuder til legetæpper til helt små børn. Vores babyudstyr er nøje udvalgt og vi gør et stort nummer ud af kun at forhandle udstyr og legetøj fra anerkendte mærker, for at sikre en høj standard.
Vi sætter også en stor ære i, at have et stort udvalg af børnetøj - her har vi bl.a. de kendte mærker Konges Sløjd og Smallstuff
Du har altid et godt udvalg af gode mærker at vælge mellem, når du handler her hos os. Et af de mest populære mærker her hos Børnenes Kartel er Jellycat. Jellycat laver de sødeste og blødeste bamser til små børn i et væld af eventyrlige udformninger.
Et andet skønt mærke, der er værd at fremhæve, er franske Corolle, der siden 1979 har designet de fineste dukker. Dukkerne fra Corolle har vundet indtil flere priser i tidens løb. Derfor er de naturligvis nødt til at indgå i vores udvalg af legetøj til børn.
Sidst men ikke mindst vil vi nævne Djeco, der står bag et kæmpe udvalg af forskellige former for legetøj til børn i alle aldre. Djeco står blandt andet bag en serie af underholdende og lærerig legemad, flotte snekugler og meget mere.
Der er mange andre spændende brands at gå på opdagelse i blandt her på vores webshop. Vi er sikre på, at du vil kunne finde noget legetøj, interiør til børneværelset eller babyudstyr, der overrasker, imponerer og spreder glæde.
- Kun det bedste er godt nok til vores og jeres små guldklumper.